תו מייצג את הגובה ואת המשך של צליל מוזיקלי
בואו נתחיל עם משך התו
הנה חמישה משכים שונים
שלם - בצורת עיגול
חצי - בצורת עיגול עם רגל
כך ששני חצאים שווים לשלם אחד
רבע נראה כמו חצי, אבל העיגול מלא
שני רבעים שווים לחצי
ארבעה רבעים שווים לשלם
שמינית נראית כמו רבע, אבל עם דגל
שתי שמיניות שוות לרבע
ארבע שוות לחצי
ושמונה שוות לשלם
חלק 16 נראה כמו שמינית, אבל עם דגל נוסף
העקרון דומה
שני חלקי 16 שווים לשמינית
ארבעה חלקי 16 שווים לרבע, וכן הלאה
ניתן גם לחבר בין הדגלים
והרגליים יכולות להיות מעל או מתחת לתווים
מבלי שיהיה שינוי כלשהו במשך התווים
כעת בואו נראה איך משתמשים בתווים אלו במוזיקה
מתחילים בכתיבת המשקל
בחרתי בארבעה רבעים
המספר העליון מציין כמה פעמות יש בכל תיבה
המספר התחתון מציין מהו המשך של כל פעמה
לכן, אם נכתוב ארבעה תווים של רבע במשקל ארבעה רבעים
התיבה תיגמר, ונוסיף קו תיבה.
אם נעשה זאת בשנית, ניצור שתי תיבות
בואו נשתמש בחמשת המשכים שלנו במשקל ארבעה רבעים
השלם מקבל ארבע פעמות
אם נמצא תו של שלם במוזיקה הכתובה במשקל ארבעה רבעים
ננגן או נשיר תו אחד שיימשך תיבה שלמה
חצי יקבל מחצית מהשלם, או שתי פעמות
בואו נקשיב לפתיחה של הפרק האיטי בסמפוניית העולם החדש מאת דבוז'אק
בכוראל כלי הנשיפה ממתכת ישנן שלוש תיבות של חצאים
ואז תיבה אחת של שלם